**Ministru kabineta rīkojuma projekta**

**„Grozījumi Ministru kabineta 2013.gada 18.jūnija rīkojumā Nr.253**

**„Par finanšu līdzekļu piešķiršanu Valsts sociālās apdrošināšanas aģentūras administrēto pakalpojumu izmaksu nodrošināšanai 2013.gadā**

**saistībā ar euro ieviešanu””**

**sākotnējās ietekmes novērtējuma ziņojums** (anotācija)

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Grozījumi Ministru kabineta 2013.gada 18.jūnija rīkojumā Nr.253 „Par finanšu līdzekļu piešķiršanu Valsts sociālās apdrošināšanas aģentūras administrēto pakalpojumu izmaksu nodrošināšanai 2013.gadā saistībā ar *euro* ieviešanu” (turpmāk – rīkojums Nr.253) sagatavoti, pamatojoties uz 2013.gada 1.oktobra Ministru kabineta sēdes protokola Nr.51 45.§ 4.punktu, kas paredz Labklājības ministrijai normatīvajos aktos noteiktajā kārtībā sagatavot un iesniegt izskatīšanai Ministru kabinetā grozījumus šajā rīkojumā, 1.punktā, nosakot, ka valsts pamatbudžetā ne vairāk kā 661 082 latu apmērā saskaņā ar likuma „Par valsts budžetu 2013.gadam” 33.panta otro daļu tiek veikta līdzekļu pārdale no Labklājības ministrijas pamatbudžetā plānotās apropriācijas Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai, un svītrojot minētā rīkojuma 4.punktu. |
| 2.  | Pašreizējā situācija un problēmas | Sagatavojot rīkojuma Nr.253 projektu, tika plānots nepieciešamo finansējumu 2013.gadā saistībā ar *euro* ieviešanu avansa maksājumiem 661 082 latu apmērā pamatbudžeta apakšprogrammu 20.01.00 "Valsts sociālie pabalsti" un 20.02.00 "Izdienas pensijas" izmaksu nodrošināšanai pārdalīt no Finanšu ministrijas budžeta apakšprogrammas 31.02.00 „Valsts parāda vadība”. Pašreiz nozarē ir identificēti Eiropas Savienības politiku instrumentu un pārējās ārvalstu finanšu palīdzības līdzfinansēto projektu finanšu atlikumi, kurus iespējams novirzīt iepriekš minēto avansa maksājumu veikšanai, neveicot pārdali no Finanšu ministrijas budžeta apakšprogrammas 31.02.00 „Valsts parāda vadība”.Attiecīgi nepieciešams sagatavot grozījumus rīkojumā Nr.253.  |
| 3.  | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekts izstrādāts, lai nodrošinātu racionālu valsts budžeta finanšu vadību.Projektā paredzēts nepieciešamo finansējumu 2013.gadā saistībā ar *euro* ieviešanu nepieciešamajiem avansa maksājumiem pamatbudžeta apakšprogrammu 20.01.00 "Valsts sociālie pabalsti" un 20.02.00 "Izdienas pensijas" izmaksu nodrošināšanai pārdalīt nevis no Finanšu ministrijas budžeta apakšprogrammas 31.02.00 „Valsts parāda vadība”, bet gan no Labklājības ministrijas pamatbudžetā plānotās apropriācijas Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai.Saistībā ar minēto pārdali kā nevajadzīgs tiek svītrots rīkojuma Nr.253 4.punkts.Labklājības ministrija saskaņā ar likuma „Par valsts budžetu 2013.gadam” 33.panta 2.punktu sagatavos un iesniegs Finanšu ministrijā finanšu pārdales pieprasījumu no Labklājības ministrijas pamatbudžetā plānotās apropriācijas Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai. |
| 5. | Projekta izstrādē iesaistītās institūcijas | Finanšu ministrija |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7.  | Cita informācija | Nav |

Anotācijas II, III, IV, V, VI un VII sadaļa – projekts šīs jomas neskar.

Labklājības ministre I.Viņķele

25.10.2013. 9:00

423

T.Tjurina, 67021636

Tatjana.Tjurina@lm.gov.lv